เกร์เรโรลงเล่นให้กับทีมชาติเปรูมาตั้งแต่ ค.ศ. 2004 โดยจนถึงปัจจุบัน เขาได้ลงเล่นทีมชาติกว่า 100 นัด และเป็นผู้ทำประตูให้กับทีมชาติเปรูสูงสุดตลอดกาลที่ 38 ประตู เขาเป็นตัวแทนของทีมชาติในการแข่งขันโกปาอาเมริกา 5 ครั้ง โดยพาทีมจบอันดับที่สามในปี 2011 และ 2015 และจบอันดับรองชนะเลิศในปี 2019 โดยทั้งสามครั้งนี้ เขาเป็นผู้ทำประตูสูงสุดของทัวร์นาเมนต์ และหากนับเฉพาะผู้เล่นที่ยังคงเล่นอยู่ เขายังเป็นผู้เล่นที่ทำประตูสูงสุดตลอดกาลในโกปาอาเมริกาอีกด้วย